Diari Oficial de la Generalitat Valenciana


Sumari del DOGV 5048, del 13-07-2005 (2005/7730)

RESOLUCIÓ de 21 de juny del 2005, del conseller de Sanitat per la qual determina els membres de les comissions de valoració dels grups de titulació del B al E que han de jutjar la fase de provisió del procés extraordinari de consolidació d'ocupació.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5048

Data del DOGV
:   13-07-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/7730


Organisme emissor
:   Conselleria de Sanitat

Tipus de document
:   Resolució

RESOLUCIÓ de 21 de juny del 2005 del conseller de Sanitat per la qual determina els membres de les comissions de valoració dels grups de titulació del B al E que han de jutjar la fase de provisió del procés extraordinari de consolidació d'ocupació. [2005/7730]
  
La Llei 16/2001, de 21 de novembre, que establix un procés extraordinari de consolidació i provisió de places de personal estatutari en les institucions sanitàries dependents de la Conselleria de Sanitat, va dissenyar un sistema de convocatòria que constava de dues fases. La primera és de selecció, la valoració dels aspirants i la qualificació corresponen als tribunals designats en cada convocatòria.
  
En la segona fase, la fase de provisió, no s'establix cap funció per als tribunals en el cas de les categories dels grups de titulació del B al E, per la qual cosa es fa necessària la constitució d'una comissió de valoració per a la resolució de la fase de provisió que faça la funció de determinar els mèrits dels aspirants i proposar a l'autoritat que fa la convocatòria del procediment la puntuació que els correspon a cada un.
  
Atés el volum d'aspirants i de places que s'adjudiquen, es pot designar personal col·laborador per a labors tècniques, administratives o de servicis, com a suport de la comissió de valoració.
  
Este personal col·laborador serà designat pel director general de Recursos Humans a proposta de la comissió de valoració corresponent.
  
El règim de meritació d'este personal serà l'establit en el Decret 24/1997, d'11 de febrer, del Govern Valencià, sobre indemnitzacions per raó del servici i servicis extraordinaris.
  
El funcionament de les comissions de valoració per a la resolució de la fase de provisió s'adaptarà al que establix el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per tot això, i d'acord amb les funcions que m'assigna la Llei 5/1983, de 30 de desembre, de Govern Valencià, queden designats els membres de les comissions de valoració que han de jutjar el procés extraordinari de consolidació d'ocupació per a la provisió de places dels grups B al E d'institucions sanitàries dependents de la Conselleria de Sanitat, d'acord amb la composició que figura com a annex d'esta resolució.